রাজশাহী ব্যুরো জানায়, কাস-পরীক্ষা বর্জন করে ছয় দফা দাবিতে মহাসড়ক অবরোধ করে ব্যাপক বিক্ষোভ করেছে রাজশাহী প্রকৌশল ও প্রযুক্তি বিশ^বিদ্যালয়ের (রুয়েট) শিক্ষার্থীরা। গতকাল রোববার সকাল ১০টা থেকে দুপুর ১টা পর্যন্ত তিন ঘণ্টাব্যাপী বিশ^বিদ্যালয়ের প্রধান ফটকের সামনে রাজশাহী-নাটোর মহাসড়ক অবরোধ করে তারা বিক্ষোভ করেন। ছাত্রলীগের হামলার প্রতিবাদে এ কর্মসূচির আয়োজন করেন তারা। বিভিন্ন ধরনের প্ল্যাকার্ড হাতে নিয়ে বিক্ষোভে অংশ নেন রুয়েটের বিভিন্ন বিভাগের সহস্রাধিক শিক্ষার্থী। শিক্ষার্থীদের বিক্ষোভে রাজশাহী-নাটোর মহাসড়কে যানজট সৃষ্টি হয়। মহাসড়কে শত শত গাড়ি আটকা পড়ে।